ועדת העבודה, הרווחה והבריאות, כנסת 17, פרוטוקול מספר 46, 2006-07-17 11:30

משה שרוני: בוקר טוב לכולם.

משה שרוני: אני פותח את הישיבה בנושא:

משה שרוני: החלת דין רציפות על הצעת חוק עידוד התנדבות בתחום השיקום והסיעוד, התשס"ה-2005.

משה שרוני: אני רוצה להקריא את המכתב של החלטת הממשלה: בהתאם לחוק רציפות הדיון בהצעת חוק, התשנ"ג-1993, להודיע לוועדת העבודה, הרווחה והבריאות של הכנסת כי הממשלה מסכימה להחלת דין רציפות על הצעת חוק עידוד התנדבות בתחום השיקום והסיעוד, התשס"ה-2005, מס' 92208.

משה שרוני: נציגי משרד האוצר יאמרו דברים בדיון בוועדה בהצעה.

משה שרוני: האם נמצא כאן נציג האוצר?

וילמה מאור: לא.

משה שרוני: כשעולה להם כסף הם לא באים.

משה שרוני: נציג משרד הרווחה, בבקשה.

דוד כנפו: הצעת החוק הזו עוסקת בארגונים גדולים, שעוסקים בתחום השיקום והסיעוד.

דוד כנפו: זו בהחלט הצעה שתוכל הרבה לפיתוח הנוסף של ארגונים שעוסקים בתחומים האלה.

דוד כנפו: אנחנו תומכים בה.

דוד כנפו: בגדול, אולי היה מקום לחקיקה מקיפה בכל הנושא של התנדבות בשאר התחומים, אבל זאת הצעת החוק של חברי הכנסת, וזה מה שמונח כאן.

דוד כנפו: לפיכך, אנחנו תומכים בהצעת החוק.

גרי רוט: אני שמח לראות את הצעת החוק הזאת, כי זה מתאים מאוד לפעילות של העמותה שלנו, עמותת אלצהיימר.

גרי רוט: העמותה שלנו מופעלת בזכות המתנדבים.

גרי רוט: אחת הפעילויות החשובות שלנו במסגרת הרצון שלנו לטפל ולהשאיר כמה שיותר חולים בקרבת הקהילה הוא הפעלת המתנדבים.

גרי רוט: לכן אני שמח על החוק הזה.

גרי רוט: אולי צריכה להיות התאמה והרחבה, שתאפשר לנו כעמותה – אנחנו לא מוגדרים בדיוק כעמותה שנותנת סיעוד אלא בסגנון קצת שונה – להשתלב וליהנות מכל היתרונות של החוק הזה.

משה שרוני: מה זה "להשתלב"?

גרי רוט: בסעיף (2)(1) - - -

משה שרוני: אבל אי אפשר להיכלל כרגע.

ג'ודי וסרמן: עדיין לא התחלנו בדיון.

גרי רוט: אני יודע.

גרי רוט: לכן אני - - -

משה שרוני: כנראה שעוד נעשה תיקונים, ואפשר יהיה לתקן את זה.

גרי רוט: בסדר גמור.

משה גפני: אדוני, אני מודה לך על כך שנעתרת לבקשתי להביא את זה להחלת דין רציפות.

משה גפני: אני חושב שבעידן הזה במיוחד, הנושא הזה של עידוד ההתנדבות בתחום השיקום והסיעוד הוא דבר שהוא מחויב המציאות.

משה גפני: יש לי הערה לגבי הנושא של הממשלה: הממשלה פחות חשובה בענין הזה.

משה שרוני: אנחנו חשובים יותר.

משה גפני: נכון, מכיוון שמי שיקבע בסופו של דבר אם על החוק הזה יחול דין רציפות ואם הוא יובא לאישור בקריאה שניה ושלישית הם הכנסת והוועדה שבראשותך, ולא הממשלה.

משה גפני: הממשלה יכולה לתמוך או לא לתמוך.

משה גפני: אני שמחה שהיא תומכת.

משה גפני: זה באמת יכול לעזור בקידום הענין.

משה גפני: אני מציע לאשר את זה, על אף שגם לי יש כמה הערות במהלך החקיקה שהתקיימה בקדנציה הקודמת, בקריאה הראשונה.

משה גפני: ככל הנראה, אם אכן תאושר הצעת הרציפות, במהלך הדיון על קריאה שניה ושלישית נצטרך לעשות שינויים אחרים – אם הם אכן יהיו ראויים – כדי שהחוק הזה יושלם.

משה גפני: אני מודה לך.

משה שרוני: אני רואה שיש הסכמה מלאה.

משה שרוני: מי בעד החלת דין רציפות?

משה שרוני: הצבעה בעד ההצעה – פה אחד ההצעה להחיל דין רציפות נתקבלה.

משה שרוני: תודה לכולכם, הישיבה נעולה.